Kuvarko

**Portal za deljenje recepata za hranu**

Vizija sistema

Verzija 1.0

Pregled izmena

|  |  |  |  |
| --- | --- | --- | --- |
| **Datum** | **Verzija** | **Opis** | **Autor** |
| 12.11.2021. | 1.0 | Revizija | Boško Amanović |
|  |  |  |  |
|  |  |  |  |
|  |  |  |  |

Sadržaj

1. Cilj dokumenta 5

2. Opseg dokumenta 5

3. Reference 5

4. Pozicioniranje proizvoda 5

4.1 Poslovne mogućnosti 5

4.2 Postavka problema 5

4.3 Postavka pozicije proizvoda 6

5. Opis korisnika 6

5.1 Opis potencijalnog tržišta 6

5.2 Profili korisnika 6

5.3 Opis okruženja 7

5.4 Osnovne potrebe korisnika 7

5.5 Alternative i konkurencija 7

6. Opis proizvoda 7

6.1 Perspektiva proizvoda 8

6.2 Pregled mogućnosti 8

6.3 Pretpostavke i zavisnosti 8

6.4 Cena 9

6.5 Licenciranje i instalacija 9

7. Funkcionalni zahtevi 9

7.1 Registracija na sistem, prijavljivanje na sistem, obnova lozinke 9

7.2 Brisanje i opomena članova 9

7.3 Izmena podataka 9

7.4 Brisanje objava 9

7.5 Dodavanje novih i ažuriranje postojećih objava 9

7.6 Pretraživanje objava 9

7.7 Izmena teme aplikacije 9

7.8 Komentarisanje i ocenjivanje objava 9

7.9 Brisanje komntara 9

7.10 Prikaz objava 9

7.11 Pregled profila 10

8. Ograničenja 10

9. Zahtevi u pogledu kvaliteta 10

10. Prioritet funkcionalnosti 10

11. Nefunkcionalni zahtevi 10

11.1 Zahtevi u pogledu standardizacije 10

11.2 Sistemski zahtevi 10

11.3 Zahtevi u pogledu performansi 11

11.4 Zahtevi u pogledu okruženja 11

12. Dokumentacija 11

12.1 Korisničko uputstvo 11

12.3 Uputstvo za instalaciju i konfigurisanje 11

12.4 Pakovanje proizvoda 11

Vizija sistema

# Cilj dokumenta

Cilj ovog dokumenta je definisanje zahteva visokog nivoa „Kuvarko“ portala u pogledu potreba krajnjih korisnika.

# Opseg dokumenta

Dokument se odnosi na „Kuvarko“ veb aplikaciju koja će biti razvijena od strane BARTeam-a. „Kuvarko“ predstavlja skraćenicu za portal za deljenje recepata za hranu. Namena sistema je efikasno prezentovanje, kreiranje i održavanje sadržaja vezanih za rad jedne veb aplikacije za deljenje recepata.

# Reference

Spisak korišćene literature:

1. Kuvarko – Predlog projekta, BART-Kuvarko-01, V1.0, 2021, BARTeam.
2. Kuvarko – Planirani raspored aktivnosti na projektu, V1.0, 2021, BARTeam.
3. Kuvarko – Plan realizacije projekta, V1.0, 2021, BARTeam.

# Pozicioniranje proizvoda

## Poslovne mogućnosti

Kuvarko predstavlja Veb aplikaciju čija je namena prezentovanje, kreiranje i održavanje sadržaja vezanih za recepte za pravljenje raznovrsne hrane. Karakteristični sadržaji kojima se recepti prezentuju su osnovni podaci o korisnicima koji dele recept, podaci o pripremi date hrane i vrsti hrane, podaci o potrebnim sastojcima za pripremu i podaci o oceni hrane(kolikom broju ljudi se sviđa dat recept, i prosečna ocena istog).“Kuvarko“ će imati podršku za srpski jezik.

Kuvarko će biti razvijen u Node.js i React.js okruženju. Baza podataka će biti u MySQL-u.

## Postavka problema

|  |  |
| --- | --- |
| *Problem je* | Postojeće Veb aplikacije za deljenje recepata su pretrpane, spore i zastarele. |
| *Pogađa* | -Korisnike koji žele da podele svoje recepte brzo.  -Korisnike koji žele lako i jednostavno da saznaju nove recepte. |
| *Posledice su* | Nekonzistentnost i otežano nalaženje željenih informacija. |
| *Uspešno rešenje će* | Obezbediti konzistentan i ažuran sadržaj aplikacije. |

## Postavka pozicije proizvoda

|  |  |
| --- | --- |
| *Proizvod je namenjen* | Korisnicima(pojedinac,grupa) koji žele da podele nove ili nauče nove recepte za pripremu hrane |
| *Koji* | traže ili dele recepte |
| *Proizvod je* | Veb aplikacija. |
| *Koja* | omogućava unos podataka o receptima i njihovim vlasnicima i podacima o pripremi recepata ,kao i o prijemu datih recepata kod drugih korisnika((ne)sviđanje i ocena recepta). |
| *Za razliku od* | postojećih Veb prezentacija sa distribuiranim, nekonzistentnim i neažurnim sadržajem. |
| *Naš proizvod će* | obezbediti ažurne i konzistentne informacije na srpskom . |

# Opis korisnika

U ovom odeljku opisani su korisnici „Kuvarko“ aplikacije. Postoje 2 tipa korisnika: administrator aplikacije, prijavljeni korisnik aplikacije.

## Opis potencijalnog tržišta

Potencijalni korisnici sistema su pojedinci sa poznavanjem rada na računaru i najčešće osobe koje kod kuće poseduje personalne računare i pristup Internetu.

Inicijalna verzija „Kuvarko“ portala će biti namenjena svim korisnicima koji zahtevaju usluge koje ona nudi. Ukoliko se ukaže interesovanje moguće je proširiti primenu i na druge regione u okruženju. Kao rezultat, „Kuvarko“ aplikacija će biti projektovana da bude fleksibilan i proširiv za korišćenje i u drugim regionima.

Dizajn portala će biti što je moguće više zasnovan na podacima koji se čuvaju u bazi podataka što će omogućiti jednostavne modifikacije nakon instalacije sistema.

## Profili korisnika

**Administrator portala (skraćeno administrator):**

Administrator je zadužen za instaliranje, konfigurisanje i kasnije održavanje konfiguracije portala. Administrator će kasnije biti odgovoran za održavanje i kontrolu sadržaja aplikacije

U ulozi administratora će se najčešće naći osoba koja se dokaže kao dobar izbor za dobijanje statusa administratora od drugih administratora.

Administrator će imati pristup svim funkcijama sistema.

**Korisni aplikacije (skraćeno korisnik):**

Korisnik aplikacije je osoba zainteresovana za rad aplikacije, odnosno ljudi koji će želeti da podele svoja kulinarska iskustva sa drugim korisnicima i koji će imati želju za novim receptima.

Korisnik ima pristup svim javnim informacijama o članovima i njihovim objavama . Takođe će moći da ocenjuje recepte drugih korisnika, da im dodeljuje status sviđa mi se / ne sviđa mi se, i da ih obeležava u svoju ličnu kolekciju „OMILJENO“.

## Opis okruženja

Korisnici sistema pristupaju sistemu preko Web-a što zahteva internet konekciju. Postoje posebna ograničenja u pogledu okruženja jer je aplikacija samo za deljenje recepata vezanih za pripremu hrane.

## Osnovne potrebe korisnika

* **Brzo i pouzdano pružanje usluga;**
* **Pregled svih recepata na sajtu;**
* **Komentarisanje objava drugih korisnika;**
* **Informacije o koracima pripreme i potrebnim sastojcima za odabrana jela;**

## 

## Alternative i konkurencija

Postoje aplikacije koje se mogu smatrati konkurencijom, a neke od njih su Recepti.com,domacirecepti.net...

# Opis proizvoda

U ovom odeljku je dat pogled na osnovne mogućnosti „Kuvarko“ portala, kontekst u kome sistem treba da funkcioniše i konfiguracija sistema.

## Perspektiva proizvoda

„Kuvarko“ veb aplikacija če koristiti MySQL bazu podataka. Dijagram koji pokazuje kontekst sistema je dat na slici 6.1.1:

**„Kuvarko“**

**DBMS**

„Kuvarko“ korisnici

* **administrator**
* **korisnici**

**Slika 6.1.1. Kontekst sistema „Kuvarko“**

**PC**

Veb čitač

Web server

„Kuvarko“

Veb aplikacija

„Kuvarko“

Baza podataka

Internet

**Slika 6.1.2. Pregled sistema „Kuvarko“**

## Pregled mogućnosti

Tabela prikazana u ovom odeljku identifikuje osnovne mogućnosti „Kuvarko“ veb aplikacije u pogledu prednosti koje nudi i funkcionalnosti koje te prednosti ostvaruju. Dodatni opis funkcionalnih zahteva je dat u odeljku 7 ovog dokumenta.

|  |  |
| --- | --- |
| **Prednosti** | **Funkcionalnosti** |
| Centralizovana evidencija podataka o objavljenim publikacijama | Prikaz i pretraživanje svih recepata koje pojedini korisnici unose.  Razvrstavanje objava po raznim stavkama i unos odgovarajućih podataka. |
| Lak pristup informacijama | Korisnici mogu veoma lako da pristupaju svim podacima recepata i vide sve podatke o receptima i određene informacijama o korisnicima koji te recepte objavljuju. |
| Brzo pronalaženje grupe recepata na jednom mestu | Korisnici će imati mogućnost „filtracije“ recepata na osnovu podataka koje će oni uneti(vrsta jela,određeni sastojci koje korisnik želi). |
| Jednostavno ažuriranje podataka sa bilo koje lokacije | Mogućnost pristupa i ažuriranja svih podataka sa bilo koje lokacije korišćenjem PC-a,mobilnog uređaja i internet konekcije. |

## Pretpostavke i zavisnosti

„Kuvarko“ sistem, kao Veb aplikacija je zavisan od:

* Podrška Web servera za izabrani skripting jezik.
* Funkcionalnosti Web čitača koje korisnici upotrebljavaju za pristupanje portalu.

## Cena

Zbog ograničenja u pogledu budžeta, cena razvoja sistema ne sme da premaši sumu od 250.000 dinara.

Za instalaciju sistema će biti iskorišćeni postojeća Veb server mašina tako da nije potrebno odvajati poseban budžet za kupovinu hardvera.

## Licenciranje i instalacija

Sistem će za početak biti instaliran samo u DUNP-u tako da ne postoje posebni zahtevi u pogledu licenciranja.

Kako „Kuvarko“ veb aplikacija nije proizvod namenjen za šire tržište neće biti pravljen poseban instalacioni program. Ipak, potrebno je obezbediti automatizaciju procesa kreiranja baze podataka.

# Funkcionalni zahtevi

U ovom odeljku su definisane funkcionalnosti „Kuvarko“ sistema. Opisane funkcionalnosti predstavljaju osnovne mogućnosti sistema koje je neophodno implementirati da bi se zadovoljile potrebe korisnika.

## Registracija na sistem, prijavljivanje na sistem ,obnova lozinke

Korisnici se prvo moraju registrovati. To će uraditi prijavom forme na koju će se uneti ime, prezime, e- mail adresu i lozinku profila. Nakon kreiranja profila korisnik će moći da se uloguje na aplikaciju korišćenje e-mail i lozinke. Na aplikaciji korisnicima će biti vidljivo ime, prezime i e-mail adresa drugih korisnika. Administratorima će takođe biti vidljive i opomene korisnika od strane drugih administratora. Opomene će takođe biti vidljive korisnicima na svojim profilima. Ako korisnik kojim slučajem unese pogrešnu lozinku biće upozoren poruko „Pogrešna šifra“ . Svim korisnicima će biti omogućen oporavak lozinke preko e-mail adrese.

## Brisanje objava i komentara drugih korisnika

Administrator će moći da ukloni komentare i objave drugih korisnika aplikacije ukoliko on misli da je preduzimanje te mere potrebno.

## Brisanje i opomena članova

Administrator je zadužen za kontrolu ostalih korisnika. On će imati mogućnost opomene korisnika na neprimereno ponašanje ili ako je to potrebno i ako su uslovi za to ispunjeni(3 opomene) moći će da ukloni profil datog korisnika sa aplikacije. Pored ovog načina brisanja profila, korisnici će imati opciju da obrišu svoje profile.

## Izmena podataka

Korisniku će biti omogućeno da izmeni svoje podatke koji su vidljivi drugim korisnicima aplikacije. Ovo će raditi ulaskom na svoj profil i aktiviranjem dugmeta za izmenu podataka. Moći će da promene svoje ime, prezime i sliku.

## Brisanje objava

Korisnici će moći brisati svoje objave. Za razliku od posetioca aplikacije, administrator će imati mogućnost brisanja i objava drugih korisnika.

## Dodavanje novih i ažuriranje postojećih objava

Korisnici imaju mogućnost kreiranja novih recepata i ažuriranja svojih postojećih recepata. Ulaskom na željeni recept, korisnik će imati opciju izmene objave koja će mu omogućavati da menja tekst unutar te objave, kao i kategoriju hrane i spisak sastojaka. Pored izmene starih, korisnik će moći da dodaje nove objave popunjavanjem forme za objavu nove objave.

## Pretraživanje objava

Objave će se moći grupisati na osnovu kategorije jela ili sastojaka koje korisnik zahteva u svom jelu. Ovo će biti moguće uraditi preko pola za pretragu koju će korisnik sam popunjavati.

## Izmena teme aplikacije

Korisnik će imati mogućnost izmene izgleda svoje aplikacije. To će se raditi uz pomoć opcije za odabir tema aplikacije. U opciji će biti moguće odabrati neku od ponuđenih kombinacija boja od kojih su osnovne dnevna i noćna.

## Komentarisanje i ocenjivanje objava

Objave će biti ocenjivane od strane korisnika Veb aplikacije. Korisnici će moći da obeleže da li im se objava sviđa i imaće mogućnost da je izdvoje u svoju „OMILJENO“ grupu. Postojaće i mogućnost komentarisanja recepata, i to će biti jedini vid između korisnika.

## Brisanje komentara

Korisnici mogu brisati svoje komentare na svojim objavama, kao i na objavama drugih korisnika. Administrator će imati mogućnost brisanja komentara drugih korisnika radi lakše kontrole korisnika aplikacije.

## Prikaz objava

Korisnicima će biti vidljive objave drugih korisnika i njih samih na posebnoj stranici aplikacije. Na toj stranici oni će videti prikaze objava koje će sadržati deo teksta u kome se detaljno objašnjava priprema

datog jela i podaci o njemu, odnosno vrsta jela, datum otpremanja, ime i prezime, kao i slika korisnika koji je objavio taj recept, biće im vidljiva i ocena recepta ,kao i dugmad kojima će oni reći da li im se dati recept

sviđa ili ne. Recepti će na „zidu“ ove stranice biti sortirani od najnovijeg ka najstarijem. Ulaskom na poseban recept na ovom „zidu“ korisnicima će se otvoriti stranica sa tim receptom i detaljnim prikazom teksta o pripremi jela, kao i spisak sastojaka koji idu u to jelo(i slika ako je uneo korisnik koji je objavio recept).

## Pregled profila

Profili će biti vidljivi svim registrovanim korisnicima aplikacije. Korisnici će videti ime, prezime i e-mail adresu profila, dok će administratori pored svega toga imati mogućnost da vide i dodaju opomene korisnicima. Pored svih ovih ličnih podataka takođe će biti vidljivi i recepti koje je korisnik podelio do tog trenutka.

# Ograničenja

Kao dopuna pretpostavki i zavisnosti definisanih u odeljku 6, „Kuvarko“ sistem će biti razvijan pod sledećim ograničenjima:

* Sistem neće zahtevati nabavljanje novog hardvera.
* Sistem će se osloniti na besplatna softverska rešenja (skripting jezik, baza podataka,Veb server), tako da neće zahtevati kupovinu dodatnog softvera.

# Zahtevi u pogledu kvaliteta

U ovom odeljku definisan je očekivani kvalitet u pogledu performansi, robusnosti, tolerancije na otkaze i lakoće korišćenja.

Dostupnost: Sistem će biti dostupan 24 časa dnevno, 7 dana u nedelji.

Lakoća korišćenja: Sistem će posedovati jednostavan i intuitivan interfejs prilagođen profilima korisnika koji će ga koristiti.

Održavanje: Sistem treba biti jednostavan za održavanje. Potrebno je izdvojiti grafički dizajn od sadržaja. Podatke koje čine sadržaj treba čuvati u bazi podataka.

# Prioritet funkcionalnosti

U ovom odeljku su date smernice u pogledu relativnog značaja predloženih funkcionalnosti. Funkcionalnosti propisane u ovom dokumentu treba realizovati kroz beta i konačnu verziju. Prioritet funkcionalnosti koje će biti realizovane je sledeći:

* Prijavljivanje na sistem
* Obnova lozinke
* Kreiranje i brisanje članova
* Unos, prikaz i ažuriranje o podataka o objavljenim receptima
* Unos, prikaz i ažuriranje podataka o korisnicima veb aplikacije
* Unos, prikaz i izmena komentara na objavama
* Unos, prikaz i izmena ocena na receptima
* Pretraga po određenim stavkama

# Nefunkcionalni zahtevi

## Zahtevi u pogledu standardizacije

„ Kuvarko “ aplikacija će biti realizovana korišćenje Node.js-a i React.js-a ,dok će za bazu biti korišćen MySQL.

## Sistemski zahtevi

Nema posebnih sistemskih zahteva.

## Zahtevi u pogledu performansi

Nema posebnih zahteva u pogledu performansi sistema.

## Zahtevi u pogledu okruženja

Nema posebnih zahteva u pogledu okruženja.

# Dokumentacija

U ovom odeljku su opisani zahtevi u pogledu dokumentacije koju treba pripremiti za „Kuvarko“ projekat.

## Korisničko uputstvo

Sistem će biti intuitivan za korišćenje i neće posedovati štampano korisničko uputstvo.

## 

## Uputstvo za instalaciju i konfigurisanje

Uputstvo za instalaciju i konfigurisanje serverskog dela sistema će sadržati:

* Zahteve u pogledu instaliranog softvera
* Instrukcije za instaliranje sistema i kreiranje baze podataka

## Pakovanje proizvoda

Proizvod ne zahteva posebno pakovanje jer nije namenjen širokom tržištu.